Det børsnoterede grovvareselskab Hedegaard ser ud til at få en dansk ejer. Det svenske Lantmännen trak sig fredag.

Budkrigen om kontrollen over det børsnoterede grovvareselskab Hedegaard ser ud til at have fået en dansk vinder. Svenske Lantmännen trak sig fredag ud af kampen om Hedegaard, efter danske Dan Agro Holding for nylig trumfede det seneste tilbud fra Lantmännen, skriver RB-Børsen. - Tilbudskursen for aktierne i Hedegaard er nu så høj, at vi, i overensstemmelse med de regler som gælder på området, har besluttet at tilbagekalde vores købstilbud, siger Lantmännens administrerende direktør Per Strömberg. /ritzau/